ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ዓቃቢ ሕጊ ኢትዮጵያ፡ ጸብጸብ ኣምነስቲ ‘ግህሰት ሰብኣዊ መሰላት’ ገለ ሓቅነት ኣለዎ ኢሉ 19 ሓምለ 2020 ምንጪ ስእሊ, Getty Images መግለጺ ስእሊ, ወተሃደራት ኢትዮጵያ ላዕለዋይ ዓቃቢ ሕጊ ኢትዮጵያ፡ ኣምነስቲ ኢንተርናሽል ኣብ ወርሒ ጉንበት ዘውጸኦ ‘ሓይልታት ጸጥታ መንግስቲ ኢትዮጵያ ዘስካሕኽሕ ግህሰት ሰብኣዊ መሰላት’ ምፍጻሞም ዝጥምት ጸብጻብ ‘ሓቃውነቱ ኣጻርየ’ ድሕሪ ምባል፡ ትማሊ ምላሽ ሂቡ። ኣምነስቲ ኣብ'ቲ ቅድሚ ሒደት ኣዋርሕ ዘውጸኦ ጸብጻብ፡ ብፍላይ ኣብ ክልላት ኦሮምያን ኣምሓራን ሓይልታት ጸጥታ ኣብ ልዕሊ ዜጋታት ከቢድ ግህሰት ሰብኣዊ መሰላት ከምዝፈጸሙ ዘቃልዕ እዩ ነይሩ። እቲ ዜና መዘራረቢ ዓለም ለኸ ሚድያታት ኮይኑ ዝቐነየ ኾይኑ፡ ሚኒስተር ጉዳያት ወጻእን እቲ ሕሱም ተግባር ተፈጺሙለን ዝተብሃላ ክልላትን፡ ‘ሕሶት’ዩ’ ክብላ ነቲ ጸብጻብ ነጺገንኦ ነይረን። መንግስቲ ኢትዮጵያ፡ ነቲ ብኣምነስቲ ዝቐረበሉ ክስታት ግህሰት ሰብኣዊ መሰላት ብኸመይ ተቐቢልዎ?
